rlitschk/wikidir huggingface dataset:
Nespresso isch e vom Schwiizer Läbensmittelkonzärn Nestlé lanziertes Kafisystem. Nestlé verchouft Kafi, wo in Aluminiumchapsle bortioniert isch; d Chapsle chönne nur in spezielle Kafi- oder Espressomaschine zuebereytät werde, wo die Chapsle driipasse. Dr Fachhandel verchouft d Kafimaschine; d Chapsle sind lange Ziit usschliesslich durch Nespresso diräkt vertriebe worde. Syt em vierte Quartal 2011 git s au kompatibli Chapsle vo andere Aabieter, wo in Supermärt bzw. Handelschette erhäutlich sind. Zum de Absatz vo dr Maschine z fördere, koopriert Nespresso met Unternähme, wo d Marke von ene für ghobeni Qualität solle bürge. Daby variiere die Vertribsmarkepartner vo Land zue Land - nit jedi Marke isch in jedem Land bekannt. So werde alli Gräte, wo z Dütschland aus Krups-Gräte verchouft werde, z Östrrich und in dr Schwiz untet äm Name Turmix verchouft. Wiitere bekannti Partner im düütschsprachige Beriich sind De’Longhi, Miele, Siemens und in dr Schwiiz Choenige. Ehmalegi Vertribspartner sind Alessi, Saeco und Jura. Commons: Nespresso – Sammlig vo Multimediadateie Nespresso Homepage für Privatkunde Nespresso Professional
Di neohethitische Staate sind e Raie vo Stadtstaate gsii, wo z Syrie und im südöstliche Chliiasie nochem Zämebruch vom hethitische Groossriich um 1180 v. Chr. bis is 7. Jh. v. Chr. bistande hend. Si sind ais nochem andere vo de Assyrer underworffe wore und as Provinze is Assyrische Riich iiglideret wore. D Bizaichnig vo dene Staate isch nöd greglet, nebet „neohethitisch“ werd au „spoothethitisch“, „syrohethitisch“ oder au „luwisch“ bruucht. Ali Näme sind birechtigt, aber irgedwie au uugnau. Nochem Untergang vom bronzezittliche Hethiterriich isch de Name vo de Hethiter erhalte blibe. So nenet d Assyrer i de Isezitt s Land Ḫattu, wo offebar Syrie, oder e Tail dodevoo bizaichnet. Vermuetli isches en allgimaini Bizaichnig för di neohethitische Länder gsii. Im Alte Testament werds Land Ḥet gnennt und Biwonner Ḥittîm, wa i de tütsche Bible mit „Hethiter“ öbersetzt werd. De Name isch denn vo de Forschig uf di bronzezittliche Hethiter öbertrait wore, nochdem sich zaigt hett, dass die eres Land Hatti gnennt hend. Villmee sind aber i de Bible d Neohethiter gmaint. Im Buech Josua 1,4 versprecht Gott im Volch Israel s ganzi Land Ḥet vom Libanon bis zom Euphrat, wa guet zo de Laag vo neohethitische Staate passt. Di neohethitische Staate
D Miele & Cie. KG isch e dütsche Huushaltsgrät-Härsteller met Sitz z Gütersloh (Nordrhein-Westfalen). S Unternähme bschäftigt nach eigene Aagabe wältwyt 20.100 Mitarbeiter (Stand Gschäftsjahr 2017/2018). Gschäftsführer sind Markus Miele, Reinhard Zinkann junior, Stefan Breit, Axel Kniehl und Olaf Bartsch. Syt dr Gründig isch d Firma, mettlerweile in dr vierte Generation, im Bsitz vo dr Familie Miele (51,1 %) und Zinkann (48,9 %). S Unternähme isch e Kommanditgsellschaft. Commons: Miele – Sammlig vo Multimediadateie Website vo Miele Website vo Miele Professional Miele Presse Deutschland Abgruefen am 19. Februar 2019 51.9138888888898.4019444444444Koordinate: 51° 54′ 50″ N, 8° 24′ 7″ O Normdate: GND: 212100-1 | LCCN: n2002103761 | VIAF: 130380816
Di neohethitische Staate sind ahand vo de geographische Laag sortiert. Ali Joor sind vorem Aafang vo de westliche Zittrechnig, drom werd „v. Chr.“ nöd gschribe. Di maiste Näme sind us luwische Inschrifte bikannt, vili au us assyrische Quelle. Seltniger sinds anderi Tegscht. Karkamis Malida (assyrisch: Melid; griechisch: Melitene) Kummaha (assyrisch: Kummuḫ; griechisch: Kommagene) Masuwara (assyrisch Til-Barsip) Kurkuma (assyrisch: Gurgum) Walastina (assyrisch: Pattina-Unqi) Imatu (aram. Ḥamat) Tabal / Bit-Burutaš (griechisch: Kappadokia) Tuna (Atuna) Ištunda Šinuḫtu Tuwana(altgriechisch: Tyana) Ḫubišna (griechisch: Kybistra) Nahida (assyrisch: Naḫita) Til-Garimmu Kaška Hiyawa (assyrisch: Que; altgriechisch: Kilikia Pedias) Hilika, Hirika (assyrisch: Ḫilakku) Tanakun Illubru Kundu und Sissu Pirindu (Raus Kilikie) Samʼal (Yaʼudi) Bit-Agusi (Arpad) Kasku (Kaska; aramäisch: ktk) Soba (Zobah) Aram-Damaskus Trevor Bryce: The World of the Neo-Hittite Kingdoms; A Political and Military History. Oxford University Press, Oxford/ New York 2012, ISBN 978-0-19-921872-1. Christian Marek, Peter Frei (Althistoriker)|Peter Frei : Geschichte Kleinasiens in der Antike. Verlag C.H.Beck, München 2010, ISBN 978-3-406-59853-1. Kunst- und Ausstellungshalle der Bundesrepublik Deutschland : Die Hethiter und ihr Reich. Das Volk der 1000 Götter. Konrad Theiss Verlag, Stuttgart 2002, ISBN 3-8062-1676-2. Gwendolyn Leick: Who’s Who in the Ancient Near East. Routledge, London 1999, 2002, ISBN 0-415-13231-2. Jean-Jaques Glassner: Mesopotamian Chronicles. Society of Biblical Literature,
Karkamis (assyrisch: Gargamiš) isch e neohethitische Stadtstaat vom 12. bis 8. Jh. v. Chr. gsii. Karkamis isch e historischi Stadt am Euphrat, bim hüttige Ğarābulus a d Grenze vo Syrie i de Törggai. De Euphrat het offebar d Ostgrenze vom Stadtstaat bildet, di andere Grenze chönd nöd gnau festglait were und hend sich woll ständig gänderet. Im Südweste hets a Halpa (Aleppo) grenzt, im Weste a Kurkuma und im Norde a Kumaha. I de Bronzezitt isch Karkamis um 1340 v. Chr, vom hethitische König Suppiluliuma I. eroberet wore. De hett drufabe si Soo, de Piyassili, as Vizekönig öber die Stadt iigsetzt. De Thron vo de Sekundogenitur Karkamis isch immer vom Vatter uf de Soo öbergange. De Undergang vom Hethitische Riich um 1180 v. Chr. het uf Karkamis kann groosse Iifluss ghaa und d Noochome vom Piyassili sind witter Könige vo Karkamis blibe. De Kuzi-Tessub, wo dennzmol König gsii isch, e Grossenkel vom Piyassili, hett nochem Undergang vo de Stammlini de Titel Grosskönig öbernoo und sini Noofolger hend de Titel bis mindestens zom End vom 10. Jh.v. Chr. gfüert. De nöchst sicher bikannti Groosskönig isch de Ini-Tessub vo Ḫatti, wo um 1100 v. Chr. de assyrisch König Tiglatpilesar I. (1114-1076) bisigt
Malida (assyr. Melid; hethit. Malitiya; altgriech. Μελιτηνή, Melitēnē) isch e neohethitische Stadtstaat vom 12. bis 8. Jh. v. Chr. gsii. Die erste Könige sind e Sekundogenitur vo de Grosskönige vo Karkamis. Malida isch identisch mit de Uusgrabig Arslantepe („Loiehügel“), wo sechs Kilomeeter nordöstlich vo de ostanatolische Stadt Malatya i de Törggai litt. I de Bronzezeit isch Malitiya e hethitischi Stadt gsii. Nochdem s Hethiterriich um 1180 v. Chr. undergangen isch, hend vili chlinneri Stadtstaate s Eerb vom Groossriich öbernoo. Zo dere Zitt isch de Kuzi-Tessub de Vizekönig vo Karkamis gsii, wo anere Sittelini vom hethitische Königshuus aghört hett. De hett denn de Titel Grosskönig öbernoo, nochdem d Hoptlini undergangen isch. Si Soo, de PUGNUS-mili I., isch denn de erst „Landherr“ vo Malida wore. De Titel hend au sini beed Söö, de Rundiya, und de Arnuwanda I. trait, und au dene sini Noofaare und Noofolger. Um 1100 v. Chr. het de assyrisch König Tiglatpilesar I. (1114–1076 v. Chr.) Malida aagriffe und hett de König Allumari zwunge, em Tribut z zale. De König Lalli het i de Joore 853, 844, 836 und 835 v. Chr. em assyrische König Salmanessar III. ebefalls müese Tribut zale. Spööter hett denn de Menua vo Urartu (810–786
Walastina oder uf assyrisch Pattina und au Unqi isch e neohethitische Stadtstaat vom 12. bis 8. Jh. v. Chr. gsii. De luwischi Name Walastina, werd mit dem Name vo Palästina und de biblische Philister zämebroocht, wo allerdings witter une im Süüde bim hüttige Doppelland Israel-Palästina lokalisiert wered. S werd agnoo, ass dodemit e Volch gnennt werd, wo mit de Seevölker in Nööche Oste choo isch. Velicht gitt de hieroglypheluwisch Name e Form *Falastina wider, wo aber, well s Luwische kai Luut /f/ hett, miteme /w/ oder /p/ gschribe woren isch. De assyrisch Name Pattina mag e verchörzti Form vom gliiche Name sii, d Assyrer hend sich aineweeg ka Müe ggee, Fremdname gnau z widergee. So isch au de dritt Name Unqi en uugnaui Widergoob vom aramäische Name ˁAmūq (ˁmq) „Ebni“. Walastina litt i de Ebni am Underlauf vom Fluss Orontes und goot im Weste bis as Mittelmeer ane. Im Norde hets a Samʼal grenzt, im Oste a Halpa und im Süüde a Imatu. Halpa, wo zwöschet Walastina und Karkamis litt, het i de Früezitt au zo Walastina ghört, isch aber früe aramäisiert wore. D Hoptstadt isch Kunalua gsii, wo nöd wiit weg vom bronzezittliche Alalaḫ glegen isch. Si isch mit
Nike Inc. (ängl. offiziell /ˈnaɪki/; aaglehnt an gr. νίκη nike „Siig“; bzw. „Nike, d Siiggöttin“) isch e amerikanische Sportartikelaabieter, wo 1964 bzw. 1971 grindet worde isch. S Undernääme isch uf dr ganze Wält dätig, sy Firmesitz isch Beaverton im US-Bundesstaat Oregon. Nike isch syt 1989 wältwyt fierende Sportartikelaabieter. Dr Bill Bowerman, en ehemalige Sporttrainer an dr University of Oregon z Eugene, het im Juni 1964 zämme mit em Philip Knight s Unternähme Blue Ribbon Sports gründet. D Firma het aafangs Sportschue vu dr Marke Onitsuka Tiger (hite: Asics) verdribe, voreb si sälber ab 1971 unter em Name Nike Schue härgstellt het. Fuessballschue vo Nike Air Max, Classic BW Commons: Nike – Sammlig vo Multimediadateie Nike, Inc.: Nike-Unternehmensinformationen Annual Report 2011 (Site cha nüme abgrüeft wärde; Suche im Webarchiv)[1] [2] Vorlage:Toter Link/investors.nikeinc.com (änglisch; PDF; 450 kB [3] Pressemetteilig Nike pobliziert uf Transworld Business (änglisch). Abgrüeft am 22. Juli 2014. Nikebiz: Gschichtsdarstellig vom Undernääme - 1980er Johr (Memento vom 28. Februar 2010 im Internet Archive) (änglisch)
D Fédération Internationale de Football Association (dytsch Internationaler Verband des Association Football), churz FIFA oder Fifa, isch dr Wältfuessballverband. Er het sin Sitz z Züri. D FIFA isch e gmeinnützige Verein im Sinn vom Artikel 60 ff. vom Schwizerische Zivilgsetzbuech und si isch im Handelsregischter ytreit. Ire Präsident isch sit em 26. Februar 2016 de Gianni Infantino. D FIFA organisiärt Fuessballwettbewärb, drunter d Manne-WM- und d Fraue-Fuessball-WM. D FIFA isch anne 1904 z Paris gründet worde. D Gründigsmitgliider sind d Tschuttverbänd vo dr Schwiiz, vo Dütschland, Dänemark, Frankrych, Holland, Belgie, Schweeden und Spanie gsi. Anne 1930 isch die erschti Tschutt-Wältmeisterschaft usträit worde. Sit de 2000er Joor isch d FIFA mee und mee in d Kritik cho. Es isch vo Korrupzioon d Reed gsi, aber erst im Mai 2015 isch s zun ere Stroofverfolgig cho, wo s amerikanische Justizministerium hoochi FIFA-Funktionär het lo festnee. Am 8. Oktober 2015 het d Ethikkommission vo dr FIFA bekannt gee, ass dr FIFA-Bresidänt Sepp Blatter und au si Verdräter, dr Michel Platini, gspert sige. Am 21. Dezämber 2015 isch dr Sepp Blatter vom FIFA-Ethik-Komitee für acht Joor vo alle Ämter usgschlosse worde. Bruno Affentranger: Sepp – König der Fussballwelt. Das System Joseph S. Blatter: seine
Hiyawa (assyr. Que, babylon. Ḫume) isch e neohethitische Stadtstaat gsii. Hiyawa isch im Ebene Kilikie (altgriechisch: Kilikia Pedias) glege, d Hoptstadt isch Adana gsii, wo identisch mitem hüttige Adana i de Törggai isch. D Assyrer hend de Name vom Land echli ugnau as Que gschribe. S werd agnoo, ass de Nama Hiyawa e jüngeri Form vo Ahhiyawa isch, e Name wo scho i de Bronzezitt as e Königrich a de Ägäis gsii isch, wo diplomatischi Bizüchige mit de Hethiter ghaa het. Ahhiyawa werd drumm mit de Mykener gliichgsetzt. Well sich die scho früe z Kilikie niderloo hend, wie archäologisch cha nochegwise were, werd agnoo, ass de Name Hiyawa vo dene Mykener chunnt. Dezue passt o, ass sich d Könige vo Adana-Hiyawa as Noofaarer vom Muksas bizachnet. De werd i luwisch-phönizische Bilingue mpš gnennt. Baid Nameforme chönnt uf mykenisch *Mokwsos zruggfüert were, wo im klassische Griechische zu Mopsos woren isch, emene birüemte Woorseger, wo de Saag no Kilikie kolonialisiert het. So Saage und vaagi historischi Zügniss gend immer vill zom debattiere und d Mainige in de Förschig gönd wiit usenand. I de Bronzezitt isch s Ebni Kiliki s Chernland vo Kizzuwatna gsii, emene Riich, wo im 14. Jh. v. Chr. vo
Marke stoot für: e Markezäiche, e rächtlig gschützts Zäiche alli Äigeschafte vo Brodukt und Broduktlinie, wo im Wettbewärb en Underschiid mache Briefmarke, d Bestätigung vom ene postalische Beförderigsundernääme ass für s Verschicke zaalt worde isch Erkennigsmarke (i dr Soldatesprooch «Grabstäi»), e Marke us Metall mit iibrägte Date für d Identifizierig von ere Person, wo cha in zwäi Stück verbroche wärde Hundemarke, e Metallmarke as Bewiis, ass für e Hund d Stüür zaalt worde si Läbensmiddelmarke, e Dokumänt, wo vom Staat usegee wird und em Bsitzer s Rächt git, Läbensmiddel z chaufe Marke isch dr Name vo dene geografische Objekt: en Ortsdäil vo dr Stadt Raguhn-Jeßnitz im Landkräis Anhalt-Bitterfäld in Saggsen-Anhalt en Ortsdäil vo dr Stadt Hückeswagen en Ortsdäil vo dr Stadt Osterode am Harz en Ortsdäil vo dr Stadt Kortrijk Marke isch dr Name vo dene Persone: Isgaard Marke, e dütschi Sängere mit em Künstlername Isgaard Lize Marke, e belgischi Sängere König Marke vo Cornwall, e literarischi Figur vom Tristan-Thema
S Luwisch (uf hethitisch: luwili) isch en indogermanischi Sprooch, wo zäme mitem Hethitische und anderne Sprooche zom anatolische Zwiig ghört. S isch schriftlich abem 19. Joorhundert v. Chr. bizügt und isch dodemit nebetem Hethitische di eltisti schriftlich bizügti indogermanischi Sprooch. Öberliferet isches bis is 7. Jh. v. Chr., uusgstorbe isches woll erst i de Antiki, vermuetli i de Römerzitt. I de Bronzezitt isches im süüdliche Chliiasie verbraitet gsii, i de Isezitt im südöstliche Chliiasie und z Syrie, woses di offizielli Sprooch vo de neohethitische Stadtstaate gsii isch. Zode anatolische Sprooche ghööred s Hethitisch, wo im End vo de Bronzezitt uusgstorben isch, und s Palaisch, wo vermuetli scho i de Bronzezitt e tooti Sprochh woren isch. S Lydisch, wo i de Antiki z Lydie gredt woren isch, stoot echli nööcher zum Luwische. Die andere antike anatolische Sprooche, s Karisch, s Lykisch mitem Milyische und s Sidetisch ghööred zäme mitem Luwische zo de luwide Sprooche. Si underschaidet sich vom Hethitische, Palaische und Lydische vor alem imene sproochlich Archaismus und i gmainsame sproochliche Noierige. I allne luwide Sprooche isch de indogermanischi Palatal /ḱ/ erhalte, z. B. luwisch zart- gege hethitisch kard- „Herz“ (us indogerm. *ḱṛd-). Im Gegesatz zo de Satemsprooche aber, isch /k/
Di anatolische Sprooche sind e Zwiig vo de indogermanische Sprooche. Si sind scho us em 19. Joorhundert v. Chr. öberliferet und sind dodemit die ältiste indogermanische schriftliche Zügnis. Uusgstorbe isch de Sproochzwiig i de Römerzitt. Gredt wore sind si z Anatolie ond tailwiis au z Syrie. Hethitisch (nesili, 18.–12.Jh.v. Chr.) isch em beste öberliferet. S isch di offizielli Sprooch vom Hethitische Riich gsii. S isch i de Kailschrift gschribe wore. Palaisch (palaumnili, 16.–15.Jh.v. Chr.) isch nume i wenige Ritualtegscht i de hethitische Kailschrift öberliferet. Lydisch (5.–4.Jh.v. Chr.) isch vo guet 50 Inschrifte imene aigne Alphabet bikannt. Luwoid Luwisch (luwili, 18.–7.Jh.v. Chr.) mit zwee Hoptdielekt, em Kailschrift- und em Hieroglypheluwische. Isch di anatoolischi Sprooch, wo am zwaitbeste erforscht isch. Karisch (7.–3.Jh.v. Chr.) isch vo guet 180 Inschrifte imene aigne Alphabet bikannt, e Tail vo Karie (4.–3.Jh.v. Chr.) und en andere Tail vo karische Sidler z Ägypte (7.–5.Jh.v. Chr.). Lykisch (Lykisch A; trm̃mili, 5.–4.Jh.v. Chr.) isch vo guet 190 Inschrifte und merere Münze imene aigne Alphabet bikannt. Milyisch (Lykisch B; 4.Jh.v. Chr.) nu zwoo Inschrifte, s isch en archaischi, velicht e poetischi Form, vom Lykische. Sidetisch (3.–2.Jh.v. Chr.) isch nu vomene Totzed Inschrifte imene aigne Alphabet bikannt und schlecht erforscht. Pisidisch (1.–3.Jh.n.
De Pegasos (altgriech. Πήγασος) isch e mythisches Ross bi de alte Grieche. Es trait de Dunner und Blitz vom Zeus. Noch de antike Saage isch de Poseidon de Vatter vom Pegasos und sini Muetter isch d Medusa. Wo de Perseus a dere de Chopf aghaue hett, sind de Chrysor und de Pegasos usem Hals ggumpet. De Held Bellorophon het mitt Hilff vo de Athene de Pegasos zäämt. Z Lykie het er gege d Chimaira gchämpft und gege d Solymer, emene lykische Volch. De Bellerophon isch drufabe öbermüetig wore und hett wöle de Himel stürme. Er isch aber abgstörzt, de Pegasos aber isch zom Zeus choo, und trait sitt denn sin Dunner und Blitz. I de Antiki isch de Name mit altgriech. πήγη, pége „Quelle“ verbunde wore, well au verzellt woren isch, as de Pegasos mit sim Hufschlag meriri Quelle erzügt hett. Di noieri Forschig sait, ass de Name e Entleenig vom luwisch piḫasassa/i- isch, emene Epithet vom luwische Wettergott Tarḫund und en Erwitterig vo luwisch pihas- „Blitz, Glanz“. De Sagezyklus vom Perseus isch mit merere Sternbilder verbunde. S Sternbild Pegasus stoot zwöschet de Andromeda und em Perseus mitem Gorgonechopf. De Gottfrid vo Stroossburg dichtet i sim Tristan, as d Quelle
Kumaha isch e neohethitische Stadtstaat im 9. und 8. Jh. v. Chr. gsii. S Land Kumaha isch im Süüde vom Fluss Euphrat bigrenzt wore, im Norde isches a Malida grenzt, im Oste a Kurkuma und im Süüde a Karkamis. D Hoptstadt werd bim hüttige Samsat vermuetet. I de Antiki het da Land Kommagene ghaisse. D Ursprüng vom neohethitische Land sind uugwöss, sitt sinnere Erwäänig im Joor 866 v. Chr. isches e troie Vasall vo Assyrie blibe. De König Qatazilu vom Kumaha hett ane 858 em Heer vom Salamessar III. erlobt dör sis Piet z marschiere, demit de Kurkuma aagriffe cha und de König Ušpilulme het de assyrisch König Adadnirari III. im Krieg gege de Ataršumki von Arpad understützt. As Dank het de Adadnirari d Grenze zwöschet Kumaha und Kurkuma noi festgsetzt, zo Gunste vom Kumaha, die Grenze isch an 733 noi bistäätigt woore. Aber vorene hett um 750 v. Chr. de Sarduri II. vo Urartu de König Kuštašpi vo Kumaha bisigt und meriri Städt eroberet. Nochdem de Tiglatpilesar III. 743 v. Chr. d Urartäer bisigt und vertribe hett, isch de Kuštašpi wider e troie assyrische Vasall wore. De Tiglatpilesar hett o de Sulumal vo Malida und de Tarḫulara vo Kurkuma
Kurkuma oder Geelwurz isch e Pflanze und ghört zo de Impergwächs. As e Kulturpflanze chas as Gwörz und Farbstoff iigsetzt were. Im Currypulver häts vill Kurkuma dinne. Vom Uussie här wörds mängmol mit em Safran vewägslet, wo o starch gääl färbe tuet, aber vill günstiger isch. Kurkuma förderet d Verdauig. D Pflanze chunnt us Süüdasie und wachst i de Troope bsunders guet. Delin Wu & Kai Larsen: Zingiberaceae: Curcuma longa, In: Wu Zheng-yi & Peter H. Raven (Hrsg.): Flora of China, Volume 24 – Flagellariaceae through Marantaceae, Science Press und Missouri Botanical Garden Press, Beijing und St. Louis, 2000, ISBN 0-915279-83-5 Commons: Kurkuma (Curcuma longa) – Album mit Multimediadateie
D Partei vun dr Europäische Linke (Abkirzung EL) isch om 8. Mai 2004 in Rom vun 15 europäische Parteie us em linke un kommunistische Spektrum grindet wore. Im Unterschid zue dr Vereinigte Europäische Linke - Nordische Grüne Linke isch d EL e eigeni Partei un nit bloss e losa Hufe as fraktioneller Zommeschluss. D GUE isch mit 41 Abgeordnete im Europäische Parlament nur gonz knapp hinter de Griene dr fimftstärkscht Fraktion, un d EL repräsentiert de grescht Deil vun dere Fraktion. D EL het aber au Mitglidsparteie us Länder, wo, wie au d'Schwyz, nit zue dr EU ghere. Zil vun dr EL isch d Entwicklung vun eme alternative soziale un politische Modell zum Kapitalismus un Aktivitäte gege di wachsend Militarisierung un Krieg, derzue dr Iisatz fir Umweltschutz un d Achtung vun de Menscherächt. Dr Vorsitzende isch sit em 5. Dezember 2010 de Pierre Laurent vun dr franzesische Parti communiste français. Archivierte Kopie. Archiviert vom Original am 21. August 2008; abgruefen am 1. September 2009. https://web.archive.org/web/20050620074236/http://euroleft.org/ http://www.european-left.org/ http://www.euroleft.inf.lu/
Kurkuma isch e neohethitische Stadtstaat vom 10. bis 8. Jh. v. Chr. gsii. Kurkuma hett im Oste a Kumaha, im Südoste a Karkamis, im Süüde a Samʼal ggrenzt. D Hoptstadt isch Marqasi gsii, wo identisch isch mite antike Stadt Germanikeia und em hüttige Maraş i de Törggai. De ältisti bikannt König isch de Astuwaramanza gsii, da isch e luwische Name, wo „Name sai!“ bidüttet, wa maint, as de Trääger vo dem Name birüemt were söll. Zur Zitt vom assyrische König Assurnasirpal II. (883–859 v. Chr.) isch Kurkuma e Vasall vo Assyrie wore und meriri König sind bizügt, ass si em assyrische König Tribut zallt hend. I de Mitti vom 9. Jh. v. Chr. hett de König Halparundiya (assyrisch: Qalparunda) gherrscht und Chrieg gege s Land Hirika, wo im Weste vo Kurkuma glegen isch, gmacht. De Adadnirari III. hett ane 805 v. Chr. d Grenze zwösched Kumaha und Kurkuma noi festgsetzt, zum Nootail vo Kurkuma, well da sich gegenöber em assyrische König nöd bsunders treu verhalte hett. Ane 743 v. Chr. hett de König Tarhulara vo Kurkuma zäme mit em König vo Urartu gege de Tiglatpilesar III. gchämpft. De isch geg Kurkuma zoge und het 738 de Tarhulara bisigt, und de
Imatu (assyr. Amat, Ḫamatu; aram. Ḥamat; hebr. Ḥamāth, zu aram. ḥmt „Muur“) isch e neohethitische Stadtstaat gsii. Imatu isch am Mittellauf vom Fluss Orontes glege, di gliichnamig Hoptstadt isch identisch mitem hüttige Ḥama z Syrie. Im Oste het de Libanon (hieroglypheluwisch: Labrana) s Land gege s Mittelmeer abgrenzt, gege Oste het d Wüesti aagfange. Im Süüde isch s Land Aram mit de Hoptstadt Dimašq (Damaskus) glege und im Norde Walastina. De nördlich Tail vo Imatu, wo a Halpa (Aleppo) aagrenzt het, isch Luḫuti (hethit.: Nuḫasse, aram. lˁš) gsii mit de Hoptstadt Ḫadarik. S neohethitische Land Imatu/Hamat het sich öppe mit de bronzezittliche Provinze Nuḫasse und Amurra teckt, wo de südlichst Tail vom Hethiterriich bildet hend. Im Alte Testament werd brichtet, wie um 980 v. Chr. de de König Toˁi von Hamath sich mit em König David vo Israel gege Damaskus verbündet het. De i de Bible öberlifreti Name werd as hurritisch aaglueget (hurr. taḫe „Maa“). Si Soo Jeroam het aber e hebräische Name, wa problematisch isch. Um 870 v. Chr, het de assyrisch König Assurnasirpal II. s Land Luḫuti verwüestet, wo zo Imatu ghört het. Ane 853 het de Salmanessar III. de König Irḫuleni vo Imatu aagriffe, wo sich mitem
Ìlltàl ìsch a frànzeescha Gmein ìm Arrondissement Altkirch (Kanton Àltkìrech) ìm Owerelsàss (Haut-Rhin). Ìlltàl ìsch àm 1. Janner 2016 grìnda worra. Sa kummt vu dr Fusion vu da Gmeina Granzìnge, Haiflìnge un Oberdorf. Dia Fusion ìsch àm 4. Dezamber 2015 gwählt worra. Dr Nàmma vu dr Gmein ìsch a Referanz àn d Ìll, dr Fluss wo dur d drèi friahiera Gmeina duralàuift. Vun 1871 bìs 1918 han d Derfer zem ditsche Richslànd Elsàss-Lothringe ghert. Dr Maire vu Ìlltàl ìsch dr Christian Lerdung. Illtal gheert zum Kommünàlverbànd Sundgau. Dr elsassisch Dialekt vu Ìlltàl ghert zum Hochàlemànnisch. Kìrch St. Martin Commons: Illtal – Sammlig vo Multimediadateie Une nouvelle commune nommée Illtal, uf france3 Alsace, 02.01.2016 Liste des maires au 25 avril 2014 (data.gouv.fr) Illtal est née de la fusion de trois villages, ìn dr Zittung L'ALSACE, àm 06.12.2015 (fr)
Masuwara (hethit. Masuwada; assyr. Til-Barsip; altgriech. Βέρσιβα, Bérsiba) isch e neohethitische Stadtstaat gsii. Masuwara isch e Stadt am Ostufer vom Euphrat gsii, er isch identisch mit de assyrische Stadt Til-Barsip und em antike Bersiba und mit de Uusgrabig vo Tall Aḥmar („Rote Hügel“). Zom Piet vo Masuwara het Hadatta (ass. Ḫadattu; us aram. ḥdṯ-t „die Noi“) ghört, wo identisch isch mit de Uusgrabig Arslantaş („Loiestai“). Masuwara isch umgee gsii vo aramäische Stämm, gegenöber em Euphrat isch de neohethitischi Stadtstaat Karkamis glege. Us hieroglypheluwische Inschrifte vo Masuwara isch bikannt, ass im spoote 10. Joorhundert v. Chr. sich zwoo Königsfamilene um de Thron gstritte hend. Ane 899 werd zerstmool de aramäischi Stamm Bit-Adini gnennt, wo bald drufabe d Macht öber Masuwara öbernoo het, wo denn i assyrische Quelle Til Barsip gnennt werd. De assyrisch König Assurnasirpal II. hett e längere Chrieg gege de König Aḫuni vo de Bit-Adini gfüert und 856 v. Chr. isch Til-Barsip underem Salmanessar III. en assyrischi Provinz wore und Til-Barsip isch noi Kar-Salmanessar gnennt wore. I Chlammere stönd d Joore, wo die Könige bilait sind. Ali Joorzaale sind v. Chr. neohethitischi König Hapandila (10. Jh.) Ariyahina (10. Jh.), Enkel vom Hapatandila Vatter vom Hamiyatta (10. Jh.), Usurpator Hamiyatta